ai4bharat/Pralekha huggingface dataset:
शिक्षण मंत्रालय
पंतप्रधान- युवा मार्गदर्शक योजनेसाठी नॅशनल बुक ट्रस्टकडून 75 निवडक लेखकांची नावे जाहीर
केंद्रीय शिक्षण मंडळाच्या अखत्यारीतील भारतीय नॅशनल बुक ट्रस्टने आज ‘भारतातील राष्ट्रीय चळवळ’ या विषयावर आयोजित अखिल भारतीय स्पर्धेचे निकाल जाहीर केले. भारताच्या स्वातंत्र्यप्राप्तीला 75 वर्षे पूर्ण झाल्यानिमित्त सध्या साजऱ्या होत असलेल्या ‘आझादीका अमृत महोत्सव’ कार्यक्रमांचा भाग म्हणून पंतप्रधान युवा मार्गदर्शक योजनेअंतर्गत ही स्पर्धा घेण्यात आली होती. या योजनेच्या नियमांनुसार, 30 वर्षांपेक्षा कमी वयाच्या तरुण लेखकांसाठी शिष्यवृत्तीवजा सल्लागार सुविधा देणाऱ्या या स्पर्धेतून 75 लेखकांची निवड होणार होती.
अखिल भारतीय पातळीवरील ही स्पर्धा 1 जून ते 31 ऑगस्ट 2021 या कालावधीत मायगव्ह आणि भारतीय नॅशनल बुक ट्रस्टच्या मंचांवरून आयोजित करण्यात आली. संपूर्ण देशभरातून तसेच काही परदेशी भारतीय समुदायांतून 22 अधिकृत भाषा तसेच इंग्रजी भाषेतून या स्पर्धेसाठी सुमारे 16,000 प्रवेशिका आल्या होत्या. तज्ञांच्या विविध पथकांनी सर्व प्रस्तावित पुस्तकांचे वाचन केले तसेच ही पुस्तके छाननीच्या तीन पातळ्यांमध्ये तपासण्यात आली.
31 जानेवारी 2021ला प्रसारित ‘मन की बात’ कार्यक्रमादरम्यान पंतप्रधान म्हणाले होते, “मी आपल्या तरुण मित्रांना, आपले स्वातंत्र्य सैनिक, त्यांच्याशी संबंधित घटना आणि स्वातंत्र्य चळवळीदरम्यान त्यांच्या भागात घडलेल्या धैर्याच्या कहाण्या याबद्दल लिहिते होण्याचे आवाहन करतो.” आणि त्यानंतर केंद्रीय शिक्षण मंत्रालयातर्फे पंतप्रधान-युवा मार्गदर्शक योजना सुरु करण्यात आली आणि भारतीय नॅशनल बुक ट्रस्ट या संस्थेला या योजनेच्या अंमलबजावणीची जबाबदारी देण्यात आली.
निवड झालेल्या 75 लेखकांपैकी 38 पुरुष लेखक आहेत तर 37 लेखिका आहेत. तसेच, यापैकी दोघे जण 15 वर्षांपेक्षा कमी वयाचे आहेत तर 16 लेखक 15 ते 20 वर्षे या वयोगटातील आहेत, 32 जण 21 ते 25 वयोगटातील आणि 25 जण 26 ते 30 या वयोगटातील आहेत.
निवडण्यात आलेल्या लेखकांना सहा महिने मार्गदर्शक सुविधा मिळेल ज्यामध्ये त्यांना प्रसिध्द लेखक तसेच नॅशनल बुक ट्रस्टच्या संपादकांच्या पथकाच्या मार्गदर्शनाखाली संशोधन आणि संपादनविषयक मदत केली जाईल. आझादी का अमृत महोत्सव या उपक्रमाचा भाग म्हणून या तरुण लेखकांनी दिलेल्या पुस्तकांच्या प्रस्तावातील पुस्तकांचे नॅशनल बुक ट्रस्टतर्फे प्रकाशित होणाऱ्या मोठ्या पुस्तकामध्ये विकसन करण्यासाठी हे मार्गदर्शन दिले जाणार आहे. प्रकाशित झालेली पुस्तके कालांतराने इतर भारतीय भाषांमध्ये भाषांतरित करण्यात येतील.
मार्गदर्शन कालावधीत, निवड झालेल्या लेखकांना सहा महिन्यांसाठी दर महिन्याला 50,000 रुपयांची शिष्यवृत्ती दिली जाईल. त्यानंतर, गाजणाऱ्या पुस्तकांच्या लेखकांना 10% मानधन दिले जाईल.
रस्ते वाहतूक आणि महामार्ग मंत्रालय
मध्य प्रदेशात राष्ट्रीय महामार्ग क्रमांक 69 च्या ओबेदुल्लागंज ते इटारसी दरम्यान भागाचं बांधकाम आणि सुधारणा
नवी दिल्ली, 5 डिसेंबर 2022
मध्य प्रदेशात राष्ट्रीय महामार्ग विकास प्रकल्पाच्या तिसऱ्या टप्प्याअंतर्गत बांधण्यात आलेल्या ओबेदुल्लागंज ते इटारसी दरम्यान भागाचं बांधकाम आणि सुधारणा केल्याचं केंद्रीय रस्ते वाहतूक आणि महामार्ग मंत्री नितीन गडकरी यांनी ट्विट मालिकेच्या माध्यमातून सांगितलं आहे. 600 कोटी रुपयांच्या गुंतवणूकीतून हा 46 किमी लांबीचा राष्ट्रीय महामार्ग प्रकल्प झाल्याचं त्यांनी सांगितलं.
या विस्तारीकरणामुळे नर्मदापुरम आणि इटारसी या शहरांना मध्य प्रदेशची राजधानी जोडली गेल्याची माहिती गडकरी यांनी दिली आहे. या प्रकल्पामुळे प्रवासाचा वेळ कमी होऊन प्रवाशांना भोपाळला जलद पोहोचण्यासाठी मदत होणार असल्याचंही ते म्हणाले.N.Chitale/S.Naik/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 93
गृह मंत्रालय
पंतप्रधान नरेंद्र मोदी यांच्या पंजाब दौऱ्यादरम्यान सुरक्षा व्यवस्थेत गंभीर त्रुटी
नवी दिल्ली, 5 जानेवारी 2022
पंतप्रधान नरेंद्र मोदी आज सकाळी भटिंडा इथे पोहचले आणि त्यानंतर ते हुसैनीवाला इथे असलेल्या राष्ट्रीय शहीद स्मारकस्थळी हेलिकॉप्टरने जाणार होते. मात्र पाऊस आणि खराब दृश्यमानतेमुळे नियोजित वेळी हेलिकॉप्टरचे उड्डाण झाले नाही.आकाश निरभ्र होण्यासाठी सुमारे 20 मिनिटे पंतप्रधानांनी वाट पाहिली.
मात्र, त्यानंतरही आकाश स्वच्छ झाले नाही, त्यामुळे पंतप्रधान राष्ट्रीय शहीद स्मारकापर्यंत रस्त्याने जातील, असा निर्णय घेण्यात आला. मात्र, त्यासाठी दोन तासांपेक्षा अधिक वेळ लागणार होता. पंजाब पोलीस महासंचालकांकडून आवश्यक त्या सुरक्षा व्यवस्था करण्यात आल्याचा संदेश आल्यानंतर पंतप्रधान रस्त्याने या प्रवासाला निघाले.
पंतप्रधान हुसैनीवाला इथल्या राष्ट्रीय शहीद स्मारकापासून साधारण 30 किलोमीटर दूर अंतरावर असतांना, ज्यावेळी त्यांचा ताफा एका उड्डाणपूलावर पोहोचला, त्यावेळी असे लक्षात आले की तो रस्ता काही आंदोलकांनी अडवून धरला होता.
पंतप्रधान या उड्डाणपूलावर 15 ते 20 मिनिटे अडकून पडले होते. पंतप्रधानांच्या सुरक्षा व्यवस्थेत झालेली ही मोठी त्रुटी होती.
पंतप्रधानांचा कार्यक्रम आणि दौऱ्याचे नियोजित वेळापत्रक पंजाब सरकारला आधीच कळवण्यात आले होते. सामान्य प्रक्रियेनुसार, पंजाब सरकारने पंतप्रधानांच्या दौऱ्यासाठीची आवश्यक तयारी आणि सुरक्षा व्यवस्था तसेच आकस्मिक अडचणी आल्यास पर्यायी व्यवस्था तयार ठेवणे अपेक्षित होते. तसेच, नियोजित कार्यक्रमात अकस्मात झालेल्या बदलांच्या पार्श्वभूमीवर, रस्त्यावरची वाहतूक सुरक्षित ठेवण्यासाठी, अतिरिक्त सुरक्षा व्यवस्था तैनात करणे अपेक्षित होते. मात्र, तशी व्यवस्था तैनात करण्यात आलेली नव्हती, हे स्पष्टपणे आढळले.
सुरक्षा व्यवस्थेतील ही गंभीर त्रुटी लक्षात घेता, पंतप्रधानांचा ताफा पुन्हा भटिंडा विमानतळावर परत नेण्याचा निर्णय घेण्यात आला.
पंतप्रधानांच्या सुरक्षा व्यवस्थेत झालेल्या या गंभीर त्रुटीची दखल गृहमंत्रालयाने घेतली असून, राज्य सरकारकडून त्याचा सविस्तर अहवाल मागवला आहे. पंजाब सरकारनेही या गंभीर चुकीसाठीची जबाबदारी निश्चित करुन, दोषींवर कठोर कारवाई करावी अशी सूचना देण्यात आली आहे.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
राष्ट्रपती श्री. राम नाथ कोविंद यांनी जन्माष्टमीच्या पूर्वसंध्येला दिल्या शुभेच्छा
माननीय राष्ट्रपती श्री. राम नाथ कोविंद जन्माष्टमीच्या पूर्वसंध्येला शुभेच्छा देतांना म्हणाले की, जन्माष्टमीच्या या आनंदी सणासाठी मी भारतातील आणि भारताबाहेरील सर्व नागरिकांना शुभेच्छा देतो.
भगवान श्रीकृष्णाचे जीवन आणि त्याची शिकवण म्हणजे एक वैश्विक संदेश आहे, तो म्हणजे "निष्काम कर्म". फळाची अपेक्षा न करता आपले कर्तव्य करत रहा असे भगवान श्रीकृष्णानी सांगितले. हा सण आपल्याला विचार, वाचा आणि कर्मात सद्गुण आणि सदाचाराच्या मार्गार राहण्यासाठी प्रेरित करो.
बी. गोखले/ एम. चोपडे
(Visitor Counter : 58
ग्राहक व्यवहार, अन्न आणि सार्वजनिक पुरवठा मंत्रालय
भारतीय मानक ब्यूरोचे नवी मुंबईत वाशी इथे सक्तवसूली छापे
मोठ्या प्रमाणात बनावट खेळणी  जप्त
मुंबई, 12 जानेवारी 2023
खेळण्याच्या निर्मितीत गुणवत्ता विषयक निकषांचे उल्लंघन झाल्याप्रकरणी मिळालेल्या माहितीनुसार, भारतीय मानक ब्यूरोच्या मुंबई विभागाच्या अधिकाऱ्यांच्या पथकाने  काल सक्तवसुली छापे घातले. नवी मुंबईतील वाशी इथल्या मेसर्स दुआ लिमा रिटेल प्रायव्हेट लिमिटेड, इनऑर्बिट मॉल वाशी आणि मेसर्स क्रॉस वर्ल्ड बुक स्टोअर प्रायव्हेट लिमिटेड, इनऑर्बिट मॉल, वाशी. इथे घातलेल्या छाप्यांमध्ये असे उघड झाले की कंपन्या नॉन-आयएसआय म्हणजे  आदेशाचे उल्लंघन करणाऱ्या खेळण्यांची विक्री करत आहेत. याप्रकरणी भारतीय मानक ब्यूरोने न्यायालयात खटला दाखल करण्यासाठी कार्यवाही सुरू केली आहे.
खेळणी  अध्यादेशा नुसार सर्व खेळणी आयएस 9873-1  आणि आयएस 15644  अंतर्गत बीआयएस प्रमाणित आणि बीआयएस परवाना क्रमांक असलेला मानक मार्क असणे अनिवार्य आहे. शोध आणि जप्ती मोहिमेदरम्यान असे उघडकीस आले की या खेळण्यांवर आयएस 9873-1 प्रमाणपत्र नव्हते. अशा प्रकारची अनेक खेळणी या धाडीदरम्यान जप्त करण्यात आली तसेच या अस्थापना, बीआयएस कायदा 2016 च्या कलम 17 चे उल्लंघन करून ही खेळणी विकत असल्याचे पुरावे गोळा करण्यात आले. या कलमाअंतर्गत अधिकृत परवाना आणि मानक मार्क नसल्यास अशा वस्तूंचे उत्पादन, आयात, वितरण, विक्री, भाड्याने देणे, करारावर देणे, साठवणूक करणे अथवा विक्रीसाठी प्रदर्शन करणे यावर बंदी आहे. असे केल्यास दोषींना बीआयएस कायदा 2016 च्या तरतुदींनुसार दोन वर्षांपर्यंत कारावास अथवा किमान रु 2, 00,000 दंड अथवा दोन्ही अशी शिक्षा होऊ शकते.
ग्राहकांनी बीआयएस प्रमाणित उत्पादनांची यादी बघण्यासाठी BIS CARE ॲप  वापरावे आणि वस्तू विकत घेण्यापूर्वी त्यावरील आयएसआय मार्क खरा असल्याची खात्री करून घ्यावी. यासाठी http://www.bis.gov.in. या संकेतस्थळाला भेट द्या. बीआयएस प्रमाणपत्राशिवाय कुठले उत्पादन विकले जात आहे असे ग्राहकांच्या लक्षात आल्यास त्याची संबंधित अधिकाऱ्यांकडे, प्रमुख, एमयुबीओ - II, पश्चिम विभागीय कार्यालय, बीआयएस, दुसरा मजला, एनटीएच , एफ - 10, एमआयडीसी, अंधेरी , मुंबई - 400 093 या पत्त्यावर तक्रार करावी. तसेच hmubo2@bis.gov.in या ईमेल वर देखील तक्रार करता येऊ शकते. अशा माहितीचा स्रोत गोपनीय ठेवला जाईल.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 147
सामाजिक न्याय आणि सबलीकरण मंत्रालय
नवी दिल्लीत डॉ. बाबासाहेब आंबेडकर यांच्या पूर्णाकृती तैलचित्राचे थावरचंद गेहलोत यांच्या हस्ते अनावरण
(नवी दिल्ली, 7 डिसेंबर 2018
नवी दिल्लीतल्या डॉ. आंबेडकर आंतरराष्ट्रीय केंद्रात घटनेचे शिल्पकार डॉ. बाबासाहेब आंबेडकर यांच्या पूर्णाकृती तैलचित्राचे केंद्रीय सामाजिक न्याय आणि सबलीकरण मंत्री थावरचंद गेहलोत आणि केंद्रीय सामाजिक न्याय आणि सबलीकरण राज्यमंत्री विजय सांपला यांनी अनावरण केले.
6 डिसेंबर या बाबासाहेबांच्या महापरिनिर्वाण दिनानिमित्त या तैलचित्राचे अनावरण करण्यात आले.
N.Sapre/N.Chitale/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 15 जुलै 2022
|
|
- 199.47 cr vaccine doses have been administered so far under Nationwide Vaccination Drive
- India's Active caseload currently stands at 1,39,073
- Active cases stand at 0.32%
- Recovery Rate currently at 98.48%
- 16,994 recoveries in the last 24 hours increases Total Recoveries to 4,30,45,350
- 20,038 new cases recorded in the last 24 hours
- Daily positivity rate 
- Weekly Positivity Rate 
- 86.86 cr Total Tests conducted so far; 4,50,820 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 199.47 कोटींचा टप्पा पार केला आहे. 2,62,39,248 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.78  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
भारतात उपचाराधीन रुग्णांची संख्या सध्या 1,39,073 इतकी आहे, ही संख्या देशाच्या एकूण बाधित रुग्णसंख्येच्या 0.32% इतकी आहे.
परिणामी, भारतात रुग्ण बरे होण्याचा दर 98.48% आहे. गेल्या 24 तासात 16,994 कोरोना रुग्ण बरे झाल्यामुळे, आतापर्यंत कोरोनामुक्त झालेल्या रुग्णांची संख्या  4,30,45,350 झाली आहे.
गेल्या 24 तासात 20,038 नव्या कोरोना रुग्णांची नोंद झाली.
गेल्या 24 तासात एकूण 4,50,820 चाचण्या करण्यात आल्या. भारताने आतापर्यंत एकूण 86.86  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 4.30% तर दैनंदिन पॉझिटिव्हिटी दर 4.44% आहे.
इतर अपडेट्स :-
- भारत सरकारतर्फे आतापर्यंत खरेदी करण्यात आलेल्या मात्रांचा राज्ये आणि केंद्रशासित प्रदेशांना केलेला मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 193 कोटी 53 लाखांहून अधिक  मात्रांचा पुरवठा करण्यात आला आहे. राज्ये आणि केंद्रशासित प्रदेश सरकारांकडे यापुढील काळातील लसीकरणासाठी कोविड प्रतिबंधक लसीच्या न वापरलेल्या अशा सुमारे 9 कोटी 70 लाख  मात्रा, अजूनही शिल्लक आहेत.
- शास्त्रज्ञांना आपल्या संशोधनात आढळले आहे की कोवॅक्सिन लस, जी संपूर्ण निष्क्रिय विषाणूंचा वापरून करुन बनवलेली लस आहे, जी SARS-CoV-2 विषाणूला मज्जाव करणाऱ्या दिर्घकाळ टिकणारी रोगप्रतिकारक शक्ती निर्माण करते तसेच या विषाणूच्या विविध प्रकारांना लसीकरणानंतर कमीत कमी 6 महिने अटकाव करु शकतील अशा पेशींना प्रवृत्त करते सोबतच या विषाणूविरोधात लढा देण्याची प्रणाली लक्षात ठेवणाऱ्या टी प्रकारच्या पेशींची निर्मिती करते. यामुळे विषाणूचा भार नियंत्रित करण्यात मदत होऊ शकते आणि त्यामुळे रोगाची तीव्रता देखील कमी होऊ शकते.
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
गृह मंत्रालय
जनगणना 2021 मधील विलंब
नवी दिल्ली, 14 डिसेंबर 2022
2021 मध्ये जनगणना घेणार असल्याचे सरकारने 28 मार्च, 2019 च्या भारतीय राजपत्राद्वारे अधिसूचित केले होते. कोविड-19 महामारीच्या उद्रेकामुळे, 2021 ची जनगणना आणि संबंधित क्षेत्रीय उपक्रम पुढील आदेशापर्यंत पुढे ढकलण्यात आले आहेत.
प्रशासकीय केंद्रांच्या सीमा गोठविण्याची तारीख 31.12.2022 पर्यंत पुढे ढकलण्यात आली आहे.
डेटा गोळा करण्यासाठी मोबाईल आणि वेब अॅप्लिकेशन्स आणि जनगणनेशी संबंधित विविध उपक्रमांचे व्यवस्थापन आणि त्याची देखरेख करण्यासाठी पोर्टल  विकसित करण्यात आली आहेत.
मोबाईल अॅप्लिकेशन्स, वेब अॅप्लिकेशन्स, सीएमएमएस पोर्टल आणि संबंधित उपक्रम विकसित करण्यासाठी आतापर्यंत 24.84 कोटी रुपये खर्च करण्यात आले आहेत.
गृहराज्यमंत्री नित्यानंद राय यांनी आज राज्यसभेत एका प्रश्नाच्या लेखी उत्तरात ही माहिती दिली.
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 149
अर्थ मंत्रालय
मुंबई आणि नवी मुंबईतल्या एका बांधकाम उद्योग समूहावर प्राप्तिकर विभागाचे छापे
निवासी आणि व्यावसायिक बांधकाम क्षेत्रात कार्यरत असलेल्या एका बांधकाम उद्योग समूहाच्या मुंबई आणि नवी मुंबईतील मालमत्तांवर 25 नोव्हेंबर 2021 रोजी प्राप्तिकर विभागाकडून छापे घालण्यात आले. हा समूह मुख्यत्वे झोपडपट्टी पुनर्विकास प्रकल्पांमध्ये कार्यरत आहे. या शोधमोहिमेत सुमारे 30 संकुलांवर छापे घालण्यात आले.
या तपासादरम्यान या समूहाकडून कर चुकवण्यासाठी अवलंबलेले विविध प्रकार उघडकीला आले. विविध कागदपत्रे आणि डिजिटल पुरावे सापडले आणि सदनिकांच्या विक्री व्यवहारातील रकमेचा भाग म्हणून सुमारे 100 कोटी रुपयांपर्यंतची रोख रक्कम प्राप्त झाल्याचे दर्शवत असलेल्या आणि ज्यांचा समावेश नियमित खातेवहीच्या हिशोबात समाविष्ट नव्हता अशा पावत्या जप्त करण्यात आल्या. त्याच प्रकारे अशा व्यवहारांवर घेण्यात आलेल्या ऑन मनीच्या पावत्यांबाबतही फेरफार झाल्याचे आढळले. ग्राहकांना ऑन मनीच्या मूल्याची प्रॉमिसरी नोट देणे आणि सदनिकेची नोंदणी झाल्यावर या प्रॉमिसरी नोट नष्ट करणे अशा प्रकारच्या पद्धतींचा अवलंब या समूहाकडून होत होता.
या बांधकामाच्या वेळी या झोपड्यांमधील मूळ भाडेकरुंना त्यांच्या जागा रिकामी करण्यासाठी त्याचबरोबर इतर व्यक्तींना झोपडीधारकांच्या जागा रिकामी करण्यामध्ये मदत केल्याबद्दल बेहिशोबी रोख रकमेचे चुकारे दिल्याचे आक्षेपार्ह पुरावे तपासादरम्यान सापडले आहेत. त्याशिवाय झोपडपट्टी पुनर्वसन प्राधिकरणाच्या मार्गदर्शक तत्वांचे उल्लंघन आणि अनियमिततांचे देखील पुरावे सापडले आहेत.
प्राथमिक छाननीत असे दिसून आले की या समूहाने एका कंपनीत रोख रक्कम भरून कंपनीवर नियंत्रण राखण्याइतपत महत्त्वाचे समभाग प्राप्त केले होते. त्याच प्रकारे टीडीएस च्या तरतुदींच्या अनुपालनातही गैरव्यवहार आढळले आहेत. या समूहाने ज्या चुकाऱ्यांचे दावे केले आहेत त्यापैकी काही विशिष्ट व्यवहारांमध्ये टीडीएस कापलेलाच नाही आणि त्याचे एकूण मूल्य सुमारे 300 कोटी रुपये आहे. या तपासादरम्यान 6 कोटी रुपयांपेक्षा जास्त बेहिशोबी रोकड जप्त करण्यात आली आहे. या प्रकरणाचा पुढील तपास सुरू आहे.
मंत्रिमंडळ
केंद्रीय रसायने आणि खते आणि संसदीय कामकाज मंत्री अनंत कुमार यांच्या निधनाबद्दल मंत्रिमंडळाकडून शोक व्यक्त
(नवी दिल्ली, 13 नोव्हेंबर 2018
केंद्रीय रसायने आणि रस्ते आणि संसदीय कामकाज मंत्री अनंत कुमार यांचे 12 नोव्हेंबर 2018 रोजी बंगळुरू येथे निधन झाले. त्यांच्या निधनाबद्दल केंद्रीय मंत्रिमंडळाने तीव्र दु:ख व्यक्त केले आहे. अनंत कुमार यांच्या निधनाने देशाने एक अनुभवी नेता गमावला आहे असे मंत्रिमंडळाने विशेष मंत्रिमंडळ बैठकीत पारित केलेल्या ठरावात म्हटले आहे. पंतप्रधान नरेंद्र मोदी यांच्या अध्यक्षतेखाली आज केंद्रीय मंत्रिमंडळाची बैठक झाली, त्यात सरकारच्या तसेच संपूर्ण देशाच्या वतीने अनंत कुमार यांच्या कुटुंबियांप्रती शोक संवेदना व्यक्त करण्यात आल्या.
त्यांच्या स्मरणार्थ मंत्रिमंडळाने दोन मिनिटे शांतता पाळली आणि शोक प्रस्ताव मंजूर केला. शोक प्रस्तावाचा मसुदा पुढीलप्रमाणे -
‘अनंत कुमार यांचा जन्म बंगळुरू येथे 22 जुलै 1959 रोजी झाला. त्यांनी हुबळीच्या कर्नाटक विद्यापीठातून इंग्रजी साहित्यात पदवी शिक्षण पूर्ण केले तर कर्नाटक विद्यापीठाच्या जेएसएस विधी महाविद्यालयातून एलएलबी पदवी प्राप्त केली. त्यांनी विद्यार्थी कार्यकर्ता म्हणून सामाजिक सेवेला प्रारंभ केला. त्यानंतर ते भाजपाचे सदस्य बनले आणि पक्षाच्या कर्नाटक प्रदेशाचे संघटक सचिव होते. त्यानंतर ते कर्नाटकचे प्रदेशाध्यक्ष बनले. त्यांच्या कुशल नेतृत्वाखाली भाजपाने कर्नाटकमध्ये पक्षाचा विस्तार केला आणि कालांतराने आपले सरकार स्थापन केले. ते पक्षाचे राष्ट्रीय सरचिटणीस आणि संसदीय मंडळाचे सदस्य सचिव होते. पक्षाच्या प्रमुख धोरणकर्त्यांपैकी ते एक होते.
1996 मध्ये प्रथमच ते दक्षिण बंगळुरूतून लोकसभेवर निवडून गेले. 1998 मध्ये खासदार असताना ते वाजपेयींच्या मंत्रिमंडळातले सर्वात तरुण मंत्री बनले. नागरी उड्डाण मंत्रीपदी त्यांची नियुक्ती करण्यात आली होती. त्यांनी सहा वेळा प्रतिष्ठेचा दक्षिण बंगळुरू लोकसभा मतदारसंघाचे प्रतिनिधीत्व केले.
आपल्या प्रदीर्घ राजकीय कारकिर्दीत त्यांनी पर्यटन, सांस्कृतिक, युवा कल्याण आणि क्रीडा, नगर विकास आणि दारिद्रय निर्मूलन, ग्रामीण विकास खात्यांचे केंद्रीय मंत्रीपद भूषवले होते. अनेक संसदीय समित्यांचे ते अध्यक्ष आणि सदस्य होते.
अनंतकुमार सक्रीय सामाजिक कार्यकर्ते होते. सरकारच्या सहाय्याने गरीब शाळकरी मुलांना पौष्टिक माध्यान्ह भोजन पुरवणे, बंगळुरूच्या झोपडपट्ट्यांमधील विविध शाळांमध्ये शैक्षणिक उपकरणांनी युक्त अशी फिरती सेवा उपलब्ध करून देणे, पेयजल आणि अन्य सुविधा तसेच वंचितांसाठी विशेषत: मुली आणि महिलांसाठी व्यावसायिक प्रशिक्षण कार्यक्रम राबवण्यासाठी सरकारी शाळांना दत्तक घेणे अशा प्रकारचे उपक्रम त्यांनी आपल्या स्वयंसेवी संस्थेमार्फत राबवले. त्यांनी ‘हरित बंगळुरू’ उपक्रमाचा प्रारंभ केला, ज्याचे उद्दिष्ट झाडे आणि व्यक्ती यांचे गुणोत्तर एकास एक पर्यंत वाढवणे हे आहे. या उपक्रमाअंतर्गत नियमितपणे वृक्ष लागवड आणि त्यांची जोपासना केली जाते.
विविध पदे भूषवताना अनंत कुमार यांनी केलेल्या देशसेवेची मंत्रिमंडळाने प्रशंसा केली. तसेच त्यांच्या निधनाबद्दल तीव्र दु:ख व्यक्त केले. त्यांच्या अकाली निधनाने देशाने एक अनुभवी नेता गमावला आहे. संपूर्ण देशाच्या वतीने त्यांच्या कुटुंबियांप्रती मंत्रिमंडळाने शोकसंवेदना व्यक्त केल्या.’
N.Sapre/S.Kane/P.Kor
गृह मंत्रालय
अमली पदार्थांच्या तस्करीविरोधात ठोस कारवाई करण्यासाठी एनसीबी, भारत आणि सीसीडीएसी, म्यानमार यांच्यात चौथी महासंचालक स्तरीय चर्चा
नवी दिल्ली, 9 जुलै 2019
अमली पदार्थांची तस्करी आणि संबंधित बाबींवर ठोस कारवाई करण्यासाठी अमली पदार्थ नियंत्रण विभाग  आणि म्यानमारच्या अमली पदार्थ नियंत्रण केंद्रीय समिती  यांच्यात आज नवी दिल्लीत चौथी महासंचालक स्तरीय चर्चा झाली. भारतीय प्रतिनिधी मंडळाचे नेतृत्व एनसीबीचे महासंचालक अभय यांनी तर म्यानमार प्रतिनिधी मंडळाचे नेतृत्व सीसीडीएसीचे संयुक्त सचिव ब्रिगेडीयर जनरल विन नाईंग यांनी केले. ही बैठक दोन दिवस चालणार असून, आजच्या पहिल्या दिवशी उभय पक्षांनी अमली पदार्थांच्या समस्येबाबत चिंता व्यक्त केली. तसेच याच्या तस्करीसंबंधी महत्वपूर्ण माहितीचे आदान-प्रदान करण्याचे संकल्प जाहिर केले.
B.Gokhale/S.Kane/D.Rane
(Visitor Counter : 68
माहिती आणि प्रसारण मंत्रालय
मल्टीमिडिया प्रदर्शन इफ्फी @50 चे उद्या उद्घाटन
गोवा, 20 नोव्हेंबर 2019
इफ्फीच्या सुवर्ण महोत्सवी वर्षात 1952 पासून आतापर्यंतचा इफ्फीचा प्रवास उलगडून दाखवणाऱ्या इफ्फी@50 या हाय-टेक प्रदर्शनाचे उद्या गोव्यात उद्घाटन होणार आहे. गोव्यातल्या कला अकादमीजवळ दर्या संगम इथे माहिती आणि प्रसारण सचिव अमित खरे या प्रदर्शनाचे उद्घाटन करतील. 21 ते 28 नोव्हेंबरपर्यंत सकाळी दहा ते रात्री आठ पर्यंत हे प्रदर्शन रसिकांसाठी खुलं राहिल.
भारतीय चित्रपट जगासमोर आणण्यासाठी इफ्फीचा मंच कसा उपयुक्त ठरला त्याचबरोबर जगभरातले चित्रपट दाखविण्यासाठी इफ्फी हा भारताचा मंच कसा ठरला हे दर्शवण्याचा या प्रदर्शनाचा उद्देश आहे.
विविध इनस्टॉलेशनद्वारे सिनेरसिकांना भारतीय चित्रपटांत घडलेली क्रांती अनुभवता येईल. याशिवाय व्हर्टीकल डिजिटल डिसप्ले पॅनेल्स, व्हर्च्युअल रिॲलिटी टुल्स, होलोग्राम टेक्नॉलॉजी, अशी उच्च तंत्रज्ञानावर आधारित वैशिष्ट्ये प्रथमच या प्रदर्शनात पाहता येतील.
चित्रपट निर्मिती कौशल्य आणि चित्रपटांचा समाजावरचा प्रभावही प्रेक्षकांना पाहता येईल.
चित्रपट प्रश्न मंजूषा, स्वच्छ भारत, एकदाच वापरात येणाऱ्या प्लॅस्टिकचा वापर टाळणे, एक भारत श्रेष्ठ भारत यासारख्या सरकारी उपक्रमांवर लघुपट निर्मिती, चित्रकला, यासारख्या स्पर्धाया प्रदर्शना दरम्यान मुलांसाठी आयोजित करण्यात आल्या आहेत.
G.Chippalkatti/N.Chitale/D.Rane
(Visitor Counter : 95
पंतप्रधान कार्यालय
पंतप्रधान 28 जानेवारी रोजी जागतिक आर्थिक मंचाच्या दावोस चर्चासत्राला संबोधित करतील
पंतप्रधान नरेंद्र मोदी 28 जानेवारी 2021 रोजी व्हिडिओ कॉन्फरन्सिंगद्वारे जागतिक आर्थिक मंचाच्या दावोस चर्चासत्राला संबोधित करतील. या सत्राला 400 हून अधिक आघाडीचे उद्योजक उपस्थित राहणार असून पंतप्रधान मोदी "चौथी औद्योगिक क्रांती: मानवतेच्या हितासाठी तंत्रज्ञानाचा वापर "या विषयावर बोलणार आहेत. या कार्यक्रमादरम्यान पंतप्रधान विविध जागतिक सी इ ओ यांच्याशी संवाद साधणार आहेत.
कोविड नंतरच्या कालखंडात जागतिक अर्थव्यवस्था पूर्वपदावर आणण्याच्या जागतिक आर्थिक मंचाच्या महत्वपूर्ण उपक्रमांचा दावोस संवाद एक भाग आहे
Jaydevi PS/S.Mhatre/P.Kor
रस्ते वाहतूक आणि महामार्ग मंत्रालय
बिहारमधील मुंगेर – भागलपूर राष्ट्रीय महामार्गासाठी 971 कोटी रुपयांची नितीन गडकरी यांची मंजुरी
नवी दिल्ली, 10 सप्टेंबर 2020
केंद्रिय रस्ते आणि महामार्ग मंत्री नितीन गडकरी यांनी बिहारमधील राष्ट्रीय महामार्ग क्रमांक 80 येथील मुंगेर – भागलपूर – तिरपती – कहलगाँव या 120 किलोमीटर लांबीच्या क्राँक्रीटच्या रस्ते बांधणी प्रस्तावाला मंजुरी दिली आहे. हा पोव्ह्ड शोल्डर्स पद्धतीचा असलेला दोन पदरी मार्ग असेल, जो काही ठिकाणी चौपदरी रुंद देखील केला जाईल.
पुढच्या तीन महिन्यात या रस्त्याचे काम सुरू करावे, अशा सूचना श्री नितीन गडकरी यांनी अधिकाऱ्यांना दिल्या आहेत. या भागातील तातडीच्या दुरुस्तीच्या कामांसाठी 20 कोटी रुपये देण्याचे आदेशही त्यांनी दिले आहेत.
श्री गडकरी यांनी सांगितले की, हा एक महत्त्वाचा व्यावसायिक संपर्काचा मार्ग आहे, यावरून दररोज जवळपास 25 हजार वाहनांची ये – जा होत आहे. या प्रदेशातील नागरिकांच्या अडचणी लक्षात घेऊन मंत्र्यांनी नवीन राष्ट्रीय महामार्ग बांधण्याचे ठरविले आहे. ते म्हणाले, हा मार्ग पूर्ण झाल्यामुळे, राज्यातील व्यावसायिक उपक्रमांचे सक्षमीकरण होऊ शकेल. सुलतानगंज ते खागरिया येथील अगवानी घाट येथे राज्य सरकारकडून बांधण्यात येत असलेल्या पुलाला हा रस्ता जोडला जाईल, त्यामुळे या रस्त्यावर जवळपास 6000 वाहनांची रहदारी आणखी वाढेल.
मुंगेल ते भागलपूर रस्ता, झारखंड येथील कहलगाव आणि मिर्झा चौकी हे बिहारमधील सर्वाधिक रहदारीचे मार्ग आहेत. बिहार, नेपाळ, पश्चिम बंगाल इत्यादी ठिकाणी दगड पुरवठा करण्याच्या दळणवळणात हा मार्ग जीवनवाहिनी ठरला आहे. हा एनटीपीसी कहलगाव पासून सहरसा, मधेपूरा, बेगसराय, पूर्णिमा आणि किशनगंज येथे जाण्यासाठी महत्त्वाचा मार्ग म्हणून वापरला जातो. एक महत्त्वाचा पर्यटन मार्ग असतानाच, भागलपूर येथील विक्रमशीला विद्यापीठाला देखील हा मार्ग जोडला जातो.B.Gokhale/S.Shaikh/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 78
नागरी उड्डाण मंत्रालय
भारतातल्या सर्व शेड्युल्ड विमान कंपन्यांसाठी डीजीसीए कडून विशेष सुरक्षा ऑडीट
या कंपन्यांसाठी नियामक ऑडीट दर दोन वर्षांनी
देशातल्या सर्व शेड्युल्ड विमान कंपन्यांसाठी डीजीसीए विशेष सुरक्षा ऑडीट करत आहे. विमानतळासाठी 13 परवानाधारक विमानतळांची, डीजीसीएने पावसाळ्यात स्पॉट तपासणी केली.
नियामक ऑडीटच्या नियमाप्रमाणे शेड्युल्ड विमान कंपन्यांचे नियामक ऑडीट दर दोन वर्षांनी केले जाते. मात्र सर्वेक्षणादरम्यान काढलेले निष्कर्ष, स्पॉट तपासणी, तक्रारी, स्वेच्छा अहवाल,जोखीम आधारित ऑडीट, घटनांची तीव्रता यावरून विशेष ऑडीटच्या रूपाने, जोखीम आधारित ऑडीट करण्यात येत आहे.
आधीच्या सुरक्षा ऑडीट दरम्यान डीजीसीएला काही त्रुटी आढळल्या होत्या. त्या दूर करण्याच्या दृष्टीकोनातून विमान कंपनी संचालकांना कळवण्यात आल्या. यामध्ये यांचा समावेश होता-
- विमान कंपन्यांकडून एखादी घटना किंवा दुर्घटना याबाबत न कळवणे
- विमान कंपन्यांच्या देखभाल नियंत्रण केंद्रात तांत्रिक दृष्ट्या योग्य पुरेसे कर्मचारी नसणे.
-निर्मात्याने शिफारस केलेल्या पद्धतीनुसार काही पद्धती उपयोगात नसणे
-कामाच्या ठिकाणा संदर्भातल्या नियमावलीचे, दस्तावेज विषयक प्रक्रियेचे पालन न करणे
प्रत्येक संस्थेने कृती अहवाल सादर केला आहे. प्रभावी अनुपालनासाठी त्याची समीक्षा करण्यात येत आहे.ज्या क्षेत्रात सुधारणा अपेक्षित होत्या त्या क्षेत्रात, नुकत्याच केलेल्या निरीक्षण आणि ऑडीटमध्ये सुधारणा दिसून आली आहे.
हवाई वाहतूक राज्य मंत्री हरदीप सिंग पुरी यांनी आज लोकसभेत लेखी उत्तरात ही माहिती दिली.
B.Gokhale/N.Chitale/P.Kor
आंतरराष्ट्रीय वित्तीय सेवा केंद्र प्राधिकरण
मॉनिटरी ऑथॉरिटी ऑफ सिंगापूर आणि आंतरराष्ट्रीय अर्थसहाय्यविषयक सेवा केंद्र प्राधिकरण सिंगापूर आणि भारतादरम्यान फिनटेक नवोन्मेषासाठी प्रयत्न करणार
मॉनिटरी ऑथॉरिटी ऑफ सिंगापूर  आणि आंतरराष्ट्रीय अर्थसहाय्यविषयक सेवा केंद्र प्राधिकरण यांनी आज फिनटेक क्षेत्रात नियामक सहकार्य आणि भागीदारीला चालना देण्यासाठी फिनटेक सहकार्य करार केला.
हा सहकार्य करार पुढील बाबींना प्रोत्साहन देईल
- रेग्युलेटरी सँडबॉक्स कोलॅबरेशन – एमएएस आणि आयएफएससीए तंत्रज्ञानविषयक नवोन्मेषांच्या प्रयोगशीलतेला पाठबळ देण्यासाठी सध्या अस्तित्वात असलेल्या रेग्युलेटरी सँडबॉक्सेसना आपापल्या अधिकारक्षेत्रात बळकट करेल
- माहितीची देवाणघेवाण – एमएएस आणि आयएफएससीए वित्तीय उत्पादने आणि सेवा याविषयीच्या बिगर पर्यवेक्षकीय माहितीची परस्परांमध्ये देवाणघेवाण करतील, उदयोन्मुख फिनटेक विषयांवर चर्चा करतील आणि संयुक्त नवोन्मेषी प्रकल्पांमध्ये सहभागी होतील.
एमएएसचे मुख्य फिनटेक अधिकारी सोपनेंदू मोहंती आणि आयएफएससीएचे मुख्य तंत्रज्ञान अधिकारी जोसेफ जोशाय यांनी या सहकार्य करारावर स्वाक्षऱ्या केल्या. जुलै 2022 मध्ये एमएएस आणि आयएफएससीए यांच्या झालेल्या सामंजस्य कराराच्या आधारावर हा सहकार्य करार झाल्याची माहिती मोहंती यांनी दिली. सिंगापूर आणि भारत यांच्यातील आंतरराष्ट्रीय पातळीवरील प्रकरणांच्या हाताळणीमुळे बहु अधिकारक्षेत्रांचा समावेश असलेल्या फिनटेक वापराच्या प्रकरणांसाठी एक व्यापक सहकार्य चौकट कार्यरत करण्याचा मार्ग मोकळा होईल.
अधिक माहितीसाठी कृपया www.ifsca.gov.in या संकेतस्थळाला भेट द्या.